அலுமினியம் சயனைடு

அலுமினியம் சயனைடு (Aluminium cyanide) Al(CN)3  என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். ஓர் உலோக சயனைடாக வகைப்படுத்தப்படும் இது வெண்மை நிறத்தில் திண்மமாகக் காணப்படுகிறது. அலுமினியம் சயனைடு நீராற்பகுப்புக்கு உட்படும்போது அலுமினியம் ஐதராக்சைடையும் ஐதரசன் சயனைடையும் கொடுக்கிறது.

தயாரிப்பு
அலுமினியம் சயனைடு முதன்முதலில் 1924 ஆம் ஆண்டில் அதன் அம்மோனியேட்டாக Al(CN)3·5NH3 தயாரிக்கப்பட்டது. இதற்காக அலுமினியம் உலோகத்துடன் பாதரசம்(II) சயனைடு ஆகியவை வினைபுரியச் செய்யப்பட்டன. நீராற்பகுப்பை தடுப்பதற்காக வினை கலவையுடன் திரவ அம்மோனியாவும் சேர்க்கப்பட்டது.
2 Al + 3 Hg(CN)2 → 2 Al(CN)3 + 3 Hg
அம்மோனியேட்டு தண்ணீருடன் தொடர்பு கொள்ளும்போது, ​​அலுமினியம் ஐதராக்சைடு, அம்மோனியா மற்றும் அம்மோனியம் சயனைடு ஆகியவற்றை உற்பத்தி செய்கிறது.
 
தூய அலுமினியம் சயனைடு 2001 ஆம் ஆண்டில் இலித்தியம் டெட்ராகுளோரோஅலுமினேட்டுடன் டை எத்தில் ஈதரில் உள்ள மும்மெத்தில்சிலில் சயனைடை சேர்த்து வினைபுரியச் செய்து தயாரிக்கப்பட்டது. இதன் படிகங்கள் எண்முக புருசியன்-நீல-வகை கட்டமைப்பில் உருவாகின்றன.

மேற்கோள்கள்

அலுமினியம் சேர்மங்கள்
சயனைடுகள்